text: Tæt på udsolgt til landskamp i Esbjerg
  14 november 2011 kl. 12.24
  Der er kun ståpladser tilbage til tirsdagens landskamp i Esbjerg. Dermed tyder alt på, at der igen bliver udsolgt til en landskamp i det vestjyske.
  Danmark møder Finland i en venskabskamp. Men interessen for at se Olsens drenge er stor. Ligesom for to år siden, hvor landsholdet mødte Sydkorea i Esbjerg - med 15.789 tilskuere på tribunerne. 
  - Vi er stolte af, at Blue Water Arena i Esbjerg har faciliteterne til at afvikle landskampe, og vi vil gerne være vært for mange flere. Fodbold er populært her vestpå, og de lokale fans ? heriblandt jeg selv ? ser frem til at heppe fra tribunen, siger borgmester Johnny Søtrup til jv.dk.
  